Diari Oficial de la Generalitat Valenciana


Sumari del DOGV 4734, del 19-04-2004 (2004/3891)

Informació pública del projecte de reparcel·lació del sòl urbanitzable de San Antonio de Benagéber, sectors R-1, R-2, R-3, R-4, R-5 i R-6 (Monte Sano), que per necessitats del procediment i a petició de l'interessat, es torna a publicar.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4734

Data del DOGV
:   19-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3891


Organisme emissor
:   Ajuntament de San Antonio de Benagéber

Tipus de document
:   Anunci

Informació pública del projecte de reparcel·lació del sòl urbanitzable de San Antonio de Benagéber, sectors R-1, R-2, R-3, R-4, R-5 i R-6 (Monte Sano), que per necessitats del procediment i a petició de l'interessat, es torna a publicar. [2004/M3891]
  
Per acord plenari de l'Ajuntament de San Antonio de Benagéber, en sessió de data 2 de juliol de 2001, es va aprovar definitivament el programa d'actuació integrada (PAI) del sòl urbanitzable dels sectors R-1 a R-6 (Monte Sano), es va decidir la gestió indirecta, i l'adjudicació a la mercantil Urbanizaciones Requena, SA, i posteriorment, el Ple d'este mateix Ajuntament, en la sessió de data 26 d'octubre de 2001, va adoptar l'acord de donar autorització exigida per la legislació urbanística valenciana, amb la finalitat de cedir la condició d'agent urbanitzador que tenia Urbanizaciones Requena, SA, a favor de Masía de Monte Sano, SL; en base a tot això l'esmentada mercantil ha presentat en este Ajuntament el projecte de reparcel·lació, dels sectors R-1 a R-6 Monte Sano del PGOU de San Antonio de Benagéber per a la informació pública i posterior aprovació.
  
L'aprovació definitiva del Pla General d'Ordenació Urbana de San Antonio de Benagéber es va publicar en el Butlletí Oficial de la Província de València número 16 de l'any 2001, de data 19 de gener del mateix any.
  
Presentat el projecte de reparcel·lació, i atés el que disposa l'article 53, en relació amb el 45 i 46, de la Llei 6/9194, de 15 de novembre, Reguladora de l'Activitat Urbanística de la Comunitat Valenciana, es procedix a sotmetre a informació publica el dit projecte, per un termini de 20 dies hàbils, comptats a partir del dia següent a la publicació d'este anunci en el Diari Oficial de la Generalitat Valenciana.
  
La indicada documentació així com l'expedient administratiu podran ser consultats a les oficines municipals (oficina tècnica), i es podran presentar durant el termini indicat en el paràgraf anterior les al·legacions que s'estimen convenients.
  
Preveient la possibilitat de supòsits regulats en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú (modificada per Llei 4/1999), i perquè valga de notificació, s'ha exposat la relació de la totalitat de titulars i domicilis, prèviament al tauler d'edictes de l'Ajuntament; als efectes pertinents.